b'\n_START_ARTICLE_\nVila Mucinda\n_START_SECTION_\nKratka vsebina\n_START_PARAGRAPH_\nVila Mucinda stanuje na podstre\xc5\xa1ju sla\xc5\xa1\xc4\x8di\xc4\x8darne. Vsako no\xc4\x8d se odtihotapi v prodajalno in i\xc5\xa1\xc4\x8de najslaj\xc5\xa1i bonbon. Vsaki\xc4\x8d se odlo\xc4\x8di za drugega, ki ga nato na papiranatem letalu odnese otroku v mesto. Bonbon mu pri\xc4\x8dara najlep\xc5\xa1e sanje. Tako je bilo vse do tedaj, ko so strogi star\xc5\xa1i zalotili Pavleta, ki je v snu jedel bonbon. Ukazali so mu, naj si ponovno umije zobe in mu prepovedali jesti sladkarije v postelji. Mucindo je to tako zelo razjezilo, da se je le \xc5\xa1e redko kdaj odpravila s podstre\xc5\xa1ja. Odtlej se mora veliko otrok znajti po svoje, kako priti do \xc4\x8dokolade in bonbonov.\n_START_SECTION_\nPredstavitev lika\n_START_PARAGRAPH_\nMucinda je majhna bela vila s sinje modrimi o\xc4\x8dmi in puhastim repom. Njene majcene ro\xc4\x8dice spominjajo na ma\xc4\x8dje ta\xc4\x8dke. Stanuje na podstre\xc5\xa1ju sla\xc5\xa1\xc4\x8di\xc4\x8darne v stari in zapra\xc5\xa1eni bonbonieri. Na pokrovu te \xc5\xa1katle pa je narisana majhna, bela muca. Po svetu se vozi v papirnatem letalu._NEWLINE_Rada ima bonbone vseh vrst. Z njimi razveseljuje otroke in jim tako pri\xc4\x8dara najlep\xc5\xa1e sanje._NEWLINE_Ne mara hinav\xc5\xa1ine in star\xc5\xa1ev, ki svojim otrokom prepovedujejo jesti bonbone, \xc4\x8deprav so jih sami kot otroci pojedli zelo veliko.'